18 



liehen verstand habest, vnd nur etwa andern zur nachfolg eine feindseligkeit 

 wider diesen der Jesuiter vnd Calvinisten Lehrpuncten vbest, oder darmit bey 

 deinen bekandten vnd bey der Menige für ein guten Lutheraner angesehen 

 sein wollest, oder disen Lehrpunkten vnverschuld tadelst, von anderer Irr- 

 [S. 9 B] thummer vnnd von der Lehrer vnd ihres Ordens wegen, weil sie sonsten in 

 andern Lehrpuncten (deren ich mich nicht anneme) so auch in Weltlichen 

 handeln, etwa nicht Seiden spinnen. Oder hastu die gab nicht, zwischen der 

 Lehr vnd dem Lehrer, Ja zwischen einem vnd dem andern Lehrpuncten zu 

 vnderscheiden, lieber wer hat dann dich mir zum Richter gesetzet, daß du 

 mich, der ich mich einer discretion zum wenigsten befieisse, gleich eben nach 

 deinem Kopff richten wilt? 

 Seind im- Zwar so hab ich dieser meiner geübten discretion vor zwaintzig Jahren 



mehr 25. 



Jahr. zu Grätz vnd seidhero wenig genossen, bin vnangesehen dero, außgeschafft, 

 vnd fraidig, doch mit besserm gewissen, darvon gezogen, als wann ich solche 

 discretion vnderlassen hette. 



Doch beken ich auch diß gern, wann die benente Papisten vnd Calvi- 

 nisten auch nach discretion handien wollen, so fer ich vnder jhren gewalt 

 geriethe, vnd sie mit mir zu schaffen bekämen, so werden sie mich genädiger 

 halten müssen, dann einen, wellicher die gantze formulam Concordice, vnd hier- 

 mit die schwäre aufflag deß Nestorianismi halsstarrig bestreitet. Meinstu aber 

 auch, lieber freund, das vmb diese wähl die stiegen einzufallen sein würde? 

 Vnd gesetzt es war ein grosser vortheil, lieber welches ist besser, vnn vor 

 Gott vnn der Welt verantwortlicher: soll ich dem grossen hauffen zu gesellen- 

 dienst, diesen Artickel (in dem ich obgesagter massen anstehe) helffen durch- 

 trucken, damit ich einer gantzen völligen Verfolgung mit vnd neben jhnen 

 theilhafftig werde? Oder soll ich mit entlad ung meines gewissens in diesem 

 Articul mich zuerduldung dessen, was Gott mir schicken wird, wol beraiten, 

 vnd im vbrigen den jenigen vortheil, den ich also haben möchte, gutwillig 

 anneinen? Hieß es nicht Gott versuchen, sich anderer vnrechtens in einem 

 Articul, dessen ich beredet, theilhafftig machen, vnd mutwillig mit jhnen in 

 einerley gefahr gehen? S. Petrus lehret mich, das ich nicht leiden solle wie 

 ein Vbelthäter, Ich achte, auch nicht wie ein dvxoxaTdxQtrog, der sich selbs 

 dessen zum theil zu beschuldigen habe, darumb er leidet. Vnd diß sey gesagt 

 von solchem fall, wann etwas allein von dieses Religionpunctens willen in 

 specie, zu leiden sein wolte: Nicht das ich diesen eintzigen Articul, als böß, 

 an die band nem, darmit einen Schein suchen, vnd drunder gar zum gegen- 

 13. lo] theil tretten, meinem gewissen in allen vbrigen Articuln einen Truck geben 

 wolte, wie jhrer etliche wol thuen, dafür mich Gott behütte. 



